અને માત્ર ઓક્ટોબર માસમાં સુરત શહેર-જિલ્લામાં એક માસમાં સત્તાવાર ડેન્ગ્યુના ૧૮૮ પોઝિટિવ કેસ બહાર આવતા જિલ્લા વિકાસ અધિકારીએ આરોગ્ય વિભાગના ‘ક્લાસ’ લીધા બાદ હરકતમાં આવેલા તંત્રની ઘરે-ઘરે સર્વેની તપાસમાં હજીરા વિસ્તારમાં આવેલા મોરા ગામમાંથી ડેન્ગ્યુના બોગસ રિપોર્ટ આપતી લેબોરેટરી ઝડપાઈ છે. એક્સ. એલ. એસ. સેન્ટરમાંથી તમામ રિપોર્ટમાં ડેન્ગ્યુ દર્શાવવામાં આવતા બે વર્ષના અંદાજીત એક હજારથી વધુ રિપોર્ટ મંગાવી ક્રોસ વેરિફિકેશન કરવા માટે સુરતની નવી સિવિલ હોસ્પિટલના પેથોલોજી વિભાગમાં મોકલવામાં આવી રહ્યા છે.